Den Vest-Sjællandske Avis, 1818-10-03
Nyeste Post-Efterretninger. Et Ostindisk Compagnieskib, som er ankommen til London fra St. Helena, har bragt mange Nyeheder med sig angaaende Bonaparte, og iblandt andet to Breve til Prinds Regenten, eet fra Gouverneuren og eet fra Grev Montholon; Dagen derpaa lod Hs. Kgl. Høihed sammenkalde et hemmeligt Conseil, og strax derefter blev en Tydsk Læge antaget, forat begive sig til St. Helena. – Storhertugen af Baden er meget svagelig, den berømte Læge Statsraad Huseland er bleven consuleret angaaende hans Sundheds Tilstand, han giver de bedste Forhaabninger, men har tilraadet en Forandring i Diæten og Valget af et mildere Clima for den forestaaende Vinter. – Dronningen af England nærmer sig sin Død, blot hendes Kammerfruer, og Læger tillades nu at komme til hende. –De udenlanske Tidender have næsten intet andet at fortælle, end om Monarkernes og Ministrenes Reise til Aachen, alt er i fuld Bevægelse der og paa Veien dertil. Den Russiske Keiser passerede Leipzig den 22de September og blev der motaget af Kongen af Sachsen; den følgende Dag afreiste han til Weimar. Kongen af Würtenberg med sin Gemalinde møder ham i Frankfurt, han ventes d. 26de dertil; den Østerrigske Keiser ankom dertil d. 22de, han har forbudt at nedtage et stort Crucifix i Aachen, som man vilde nedbryde for at bygge en Pavillon for en Ærevagt til ham. Kongen af Sverrig er afreist fra Trondhiem d. 12te Sept. og ventes med Kronprindsen tilbage til Stokholm d. 25de. De oprøriske Norske Bønder fra Hallingdalen og Volders, som vare marscherede til Christiania for at opløse Storthinget, havde erklæret at de ville anmode Kongen om at overtage den souveraine Magt, dersom hiint ikke vilde opfylde deres Forlangende: de vare dog ubevæbnede, og nogle af dem ere indbragte til Christiania, hvor Sagen bliver undersøgt, Kongen lod Storthinget slutte d. 15de September ved Rigsstatholderen. Greve Mørner. Den eneste Krig i Europa, som man for nærværende Tid veed at tale om er den som Paven fører med sine Røvere; men den har faaet et maadeligt Udfald; Soldaterne som skulde marschere mod Røveren Cosaris er løbne deres Bei, og han kan nu giøre hvad han vil, med Strandvagterne gaaer det ikke bedre, de pavelige Krigere medicinere, da Feberen grasserer i Kirkestaten formedelst den overvættes Hede. – Den vigtigste Nyhed man har fra Romer, at Formælingen er erklæret imellem Prindcesse Louise Charlotte en Datter af Kronprindsen af begge Sicilierne og Kongen af Spaniens Broder, Jnfanten Don Francisco de Paula. – Triste ere Efterretningerne fra Spanien, Ministeren, Garay træt af at han ikke kan sætte sin Finance plan igiennem, er paa Veien til at tage sin Afskeed; Regieringen har faaet Efterretning om, at man i Algier bereder sig til nye Røvertog og at deres Flag er udsat for nye Farer. En Ambassade skal afgaae fra denne Stad til London for at sikkre sig Storbrittanniens Neutralitet ved de Expeditioner, som ere i Værk, man siger at England sikke har noget at gjøre med at forsvare andre Staters Handel, enhver maae forsvare sin egen. Algier ne understøtte for nærværende Tid en Tunesiske Prætendent og have i Sinde at støde Beyen der fra Regieringen. – Paa Ceylon seer det slemt ud, og Oprøret griber der stedse videre omkring sig. – J Nordamerika har man feiret den 4de Juli den 42de Uafhængigheds Dag under lutter Jubel; af de 55. Patrioter som underskreve Uafhængigheds-Erklæringen leve endnu kun 5, nemlig efferson, Adams, Carroll, Floyd og Ellery, alt gaaer fremad i dette Drivehuus, 200 Mennesker siger man indvandre, og 1000 fødes der hver Dag i Aaret.